Lenny Wilkens

Leonard Lenny Randolph Wilkens (Brooklyn, New York, AEB, 1937ko urriaren 28a - Medina, Washington, 2025eko azaroaren 9a) saskibaloi jokalari eta entrenatzaile izan zen. Seattle Supersonics taldeko lehendakariordea izan zen.

 Biografia eta lorpenak 
Leonard Randolph Wilkens, Lenny, Brooklynen jaio zen, New Yorken, AEBetan, 1937ko urriaren 28an. Aita afroamerikarra zen eta ama, berriz, irlandar jatorriko amerikarra eta erlijio katolikoan hezi zuten semea.

Berehala hil zitzaion aita, bost urte besterik ez zituenean eta amak atera zuen aurrera familiahttp://www.forbes.com/sites/steveschaefer/2015/02/11/lenny-wilkens-retirement-i-dont-understand-the-word/#1bce2bc47f29.

Hiru urtean jokatu zuen Providence Unibertsitatean eta, txiki samarra bazen ere (1,85 m), 14,9 puntu eta 7,3 erreboteko promedioa egin zuen. Bi alditan aukeratu zuten estatuko bost hoberenen artean.

Txinara joateko aukera etorri zitzaion, baina ez zuen denbora osoko lana nahi, familiaz eta gozatzeko beta ere ez baitzuen galdu nahi.

Ez zituen sekula ahaztuko hasierako zailtasun haiek eta, aukera izan zuen bezain pronto, laguntzeko grinan ibili zen beti. Lenny Wilkens izeneko fundazioa zuen, behartsuei laguntzeko eta Seattleko Odessa Brown Children's Clinic da bere helburu nagusienetako bat da.

 NBA 
1960an, St. Louis Hawksek hartu zuen aukeraketako lehenengo biran, seigarren posizioan. Puntuak egiten zituen basea zen eta ondo pasatzen zuen. 1970eko ligan, 9,1eko batezbestekoa egin zuen asistentzietanhttp://www.nba.com/history/players/wilkens_bio.html.

1968an, ia-ia MVP izan zen, baina bigarren geratu zen, Wilt Chamberlainen atzetik. Seattle eta Clevelandik pasatu zen eta Portland Trail Blazersen izan zen jokalari. Erretiroa hartu zuenean, historiako asistenteetan bigarren zen, Oscar Robertsonek aurrea hartu baitzion.

 Entrenatzaile NBAn 
Oraindik erretiratu gabe zegoen, entrenatzaile lanetan hasi zenean, Seattle Supersonics (1969-1972) eta Portland Trail Blazers (1974-1975).

1979an, jokalari lanak baztertuta, NBAn lortutako titulu bakarra lortu zuen Seattlekin.

32 denboralditan zehar, errekor ugari lortu zuen. 1994an, Urteko entrenatzaile aukeratu zuten eta 1996an, berriz, historian izan ziren hamar entrenatzaile hoberenetariko bat.

Taldeak zuzentzeko lanetan, garaipenen ehunekoen errekorra izan zuen: % 53,6; 45 partidako batezbestekoa denboraldiko. Hamasei aldiz eraman zituen bere taldeak kanporaketetaraino eta 69 partida irabazi zituen; garaipen gehien lortu dituzten entrenatzaile artean, seigarrena da.

Ligan, garaipen gehien lortu dituztenen artean, bigarren entrenatzailea zen, Don Nelsonen atzetik.

 Jokalari moduan 
 Bederatzi aldiz hartu zuen parte All Starrean (MVP izan zen 1971n).
 Pasatzaile onena 1970ean.
 NBAko historiako 50 saskibaloi-jokalari onenen artean hautatu zuten 1996ean.
 Basketball Hall of Fame-eko kide 1989az geroztik.

 Entrenatzaile moduan 
 NBAko txapeldun, 1979an.
 Urteko entrenatzaile onena, 1994an.
 All Starreko entrenatzailea, lau alditan (bi irabazi, bi galdu).
 NBAko txapelketan parte hartzaile handiena, bai jokalari eta entrenatzaile moduan (3.319 partida).
 Historiako hamar entrenatzaile onenen kidea, 1996an hautatua.
 Basketball Hall of Famen kide entrenatzaile moduan 1998tik, John Wooden, Bill Sharman eta Tom Heinsohnekin batera.

 Erreferentziak 

Kategoria:Estatubatuarrak
Kategoria:Saskibaloia
Kategoria:Ameriketako Estatu Batuetako saskibaloi jokalariak